Die eerste Simmentalers is in 1905 deur President MT Steyn, die laaste President van die Vrystaatse Republiek na Suid Afrika (Onze Rust, Bloemfontein) ingevoer. Die diere word onder die naam “SWISS” by die SA Stamboek geregistreer. Dié aanpasbaarheid en reproduksie vermoë/hoedanighede van die ras het alle verwagtinge van President Steyn oortref en het sy Simmentaler kudde floreer ten spyte van die strawwe klimaatstoestande in die area met sy baie warm somers en uiters koue winters (MT Steyn).
Die hoofrede vir die volgehoue gewildheid van die Simmentaler in Suidelike Afrika is dat die ras met groot sukses vir kruisteling gebruik word vir die teling van BEIDE (i) koeie met baie melk en (ii) groeikragtige speenkalwers/osse.
(CP Massmann, Hoofbestuurder Simmentaler/Simbra Telersgenootskap van Suidelike Afrika, Julie 2003, –info@simmentaler.org).